C 184/24
HU
Az Európai Unió Hivatalos Lapja
2023.5.25.
MELLÉKLET
A következő oldalakon mellékeljük az Ipari Szerkezetváltás Konzultatív Bizottsága „Ipar 5.0 a faalapú építkezés ágazatában” című véleménykiegészítését:
Az Ipari Szerkezetváltás Konzultatív Bizottsága véleménye – Ipar 5.0 a faalapú építkezés ágazatában (véleménykiegészítés a TEN/794. sz. véleményhez)
Előadó: Martin BÖHME Társelőadó: Rolf GEHRING
Közgyűlési határozat:
2022.11.15.
Jogalap:
az eljárási szabályzat 56. cikkének (1) bekezdése Véleménykiegészítés
Illetékes szekció:
Ipari Szerkezetváltás Konzultatív Bizottsága (CCMI)
Elfogadás a CCMI ülésén:
2023.2.27.
A szavazás eredménye: (mellette/ellene/tartózkodott)
29/0/3
1.
Következtetések és ajánlások 1.1.
Az Európai Gazdasági és Szociális Bizottság (EGSZB) hangsúlyozza, hogy a fa építőanyagként való felhasználása nagy lehetőség, mivel fenntartható és költséghatékony alternatívája és kiegészítése az olyan hagyományos építőanyagoknak, mint a beton és az acél.
További előny a faalapú építkezés nagyfokú munkatermelékenysége, ami lehetővé teszi az épületek gyorsabb és hatékonyabb megépítését.
Az építőelemek gyárban történő előregyártásának lehetősége szintén csökkenti a költségeket, és növeli az építés során a biztonságot.
1.2.
A faalapú építkezés területén a munkaerő oktatása, képzése és egész életen át tartó tanulása fontosabb, mint valaha.
Az oktatásról és a képzésről szociális párbeszédet kell folytatni az összes szociális partner bevonásával.
1.3.
Az EGSZB nagy lehetőségeket lát a munkavállalók számára a faipari ágazat megerősödésében, különösen a vidéki területeken.
A faiparban és a faalapú építkezésben rendelkezésre álló tisztességes munkalehetőségek hozzájárulhatnak a gazdasági helyzet javulásához azokon a vidéki területeken, ahol a faipar fontos szerepet játszik.
1.4.
Az EGSZB hangsúlyozza a faalapú építkezés számos környezeti előnyét.
Az egyik legnagyobb előny, hogy a fa olyan megújuló nyersanyag, amely az építőelemek és épületek előállítása során és ezek életciklusán keresztül alacsonyabb szén-dioxid-kibocsátással jár, mint más építőanyagok.
Emellett a fa építőipari felhasználása előmozdítja az erdők megőrzését és gondozását azáltal, hogy ösztönzőket teremt a fenntartható erdőgazdálkodás számára.
A fa növekedési szakaszában elnyeli és tárolja a légkörből származó CO2-t.
Így, ha építőanyagként használják, zöld építőanyaggá válik, és összességében hozzájárul az üvegházhatást okozó gázok csökkentéséhez.
1.5.
Az EGSZB utal az építőiparról és az építési termékekről szóló közelmúltbeli kiadványaira, különösen az építési termékek forgalmazására vonatkozó harmonizált feltételekről szóló véleményére (1) és a „Faalapú építkezés a szén-dioxid-kibocsátás csökkentésére az építőiparban” című véleményére (2).
(1) (2)
HL C 75., 2023.2.28., 159. o.
Az EGSZB véleménye: Faalapú építkezés a szén-dioxid-kibocsátás csökkentésére az építőiparban (lásd: HL 18. o.).